Apanaso lagūna
Apanaso lagūna (isp. Laguna de Apanás) – tvenkinys šiaurės Nikaragvoje, Chinotegos departamente, į šiaurę nuo Chinotegos miesto. Sudarytas 1964 m., patvenkus Tumos upę. Tvenkinys telkšo 1100 m aukštyje virš jūros lygio, nusidriekęs iš šiaurės rytų į pietvakarius 15 km. Veikia Astūrijos hidroelektrinė. Žvejyba (žvejojama Cichlasoma managuense, C. citrinellum, Tilapia mossambica).